stanford-oval/wikipedia huggingface dataset:
Neymar
Maajoukkueura > MM-kilpailut ja nousu Brasilian maalikuninkaaksi (2018–)

MM-kilpailuissa 2018 Brasilia putosi neljännesvälierissä Belgiaa vastaan lukemin 1–2. Neymar teki turnauksessa kaksi maalia; toisen lohkovaiheessa Costa Ricaa vastaan ja toisen neljännesvälierissä Meksikoa vastaan. Brasilia voitti Copa Américan 2019, mutta Neymar ei pelannut finaalissa loukkaantumisen vuoksi. Hän pelasi sadannen ottelunsa Brasilian maajoukkueessa tasapeliin päättyneessä ystävyysottelussa Singaporea vastaan lokakuussa 2019.
Neymar teki lokakuussa 2020 pelatussa vuoden 2022 MM-karsintaottelussa Perua vastaan kolme maalia ja nousi 64 maaottelumaalillaan Ronaldon ohi Brasilian kaikkien aikojen toiseksi parhaaksi maalintekijäksi Pelén jälkeen. Neymar oli mukana Copa Américassa vuonna 2021, kun Brasilia hävisi Argentiinalle finaalissa. Hän teki turnauksessa kaksi maalia, joista molemmat lohkovaiheessa Venezuelaa ja Perua vastaan.
»Näin sinun kasvavan, kannustin sinua joka päivä, ja nyt voin vihdoin onnitella sinua siitä, että tasoitit maalimääräni Brasilian maajoukkueessa.» 
(Pelén kommentti Neymarille, kun Neymar oli noussut hänen rinnalleen maajoukkuemaalien määrässä.)
Neymar osallistui Qatarissa järjestettyihin MM-kilpailuihin 2022, jossa Brasilia hävisi Kroatialle neljännesvälierissä. Hän teki jatkoajalla ottelun ensimmäisen maalin. Hän teki turnauksessa myös toisen maalin rangaistuspotkulta neljännesvälierissä Etelä-Koreaa vastaan. Neymar teki syyskuussa 2023 MM-karsintaottelussa Boliviaa vastaan 79. maajoukkuemaalinsa, jolloin hän ohitti Pelén Brasilian maajoukkueen kaikkien aikojen maantekijänä. Neymar vahvisti tammikuussa 2025 lopettavansa maajoukkueuransa MM-kilpailuihin 2026.
Pelaajakuva > Pelityyli, ominaisuudet ja analyysit

Neymar on pelannut urallaan kaikilla hyökkäyspään pelipaikoilla ja lisäksi hyökkäävänä keskikenttäpelaajana. Hän on molempijalkainen ja taitava keskittäjä sekä GiveMeSport-sivuston vuonna 2024 laatiman listan mukaan yksi jalkapallohistorian parhaista pallon kuljettajista. Hänen merkittävimpiin harhautuksiinsa kuuluu ”chop”, jossa hän vaihtaa yllättäen suuntaa puolustajan lähestyessä ja iskee palloa lopulta vastakkaisella jalalla, jotta saa lisää välimatkaa puolustajaan. Neymar omaa vahvan ylävartalon ja tasapainon, minkä myötä hän pystyy pujottelemaan tehokkaasti vastustajien läpi. Hän on nopea juoksija ja juossut muun muassa 34,7 kilometrin tuntivauhtia.
Neymaria pidetään brasilialaisten 2000-luvun parhaana vasempana laitahyökkääjänä ja yhtenä parhaimmista eteläamerikkalaisista pelaajista. Kolminkertaisen maailmanmestarin Pelén mukaan Neymar oli vuonna 2012 Lionel Messiä parempi jalkapalloilija. Hän on saanut ajoittain kritiikkiä liian teatraalisina pidetyistä kaatumisistaan. Hän on loukkaantunut urallaan useasti, ja espanjalaislehti Marca arvioi vuonna 2023: ”Neymarin tähti himmenee loputtomalta vaikuttavan loukkaantumissarjan vuoksi”. Neymar tunnetaan myös usein vaihtuneesta hiustyylistään.
Pelaajakuva > Tulot, sponsorointi ja julkinen näkyvyys

Neymar oli marraskuussa 2024 maailman kolmanneksi rikkain jalkapalloilija Cristiano Ronaldon ja Lionel Messin jälkeen yli 350 miljoonan dollarin omaisuudellaan. Lisäksi hän oli toiseksi kovapalkkaisin Ronaldon jälkeen. Hän solmi maaliskuussa 2011 yksitoistavuotisen sponsorisopimuksen urheiluvaatevalmistaja Niken kanssa, mutta se loppui jo syyskuussa 2020. Syyksi kerrottiin Neymarin haluttomuus osallistua tutkintaan, jossa häntä syytettiin Niken työntekijän seksuaalisesta hyväksikäytöstä. Niken kanssa hän perusti Neymar-jalkapallokengän NBA-pelaaja Michael Jordanin käyttämien koripallokenkien pohjalta. Niken sopimuksen loputtua hän on ollut urheiluvaatevalmistaja Puman sponsoroima. Lisäksi Neymar on solminut sponsorisopimuksia muun muassa  Volkswagenin, Banco Santanderin, Panasonicin, Unileverin ja Red Bullin kanssa.
Neymarin vanhemmat perustivat vuonna 2006 NR Sport -yrityksen, joka hallinnoi Neymarin tuloja. Yritys sisältää raha-asioista huolehtivan NN Administrationin, verkkokaupasta ja Neymar-tuotteiden myynnistä vastaavan NN Storen ja Neymarin sijoituksista vastaavan NN Participaçõesin. Neymarin isä johtaa yritystä juristien, markkinointiasiantuntijoiden ja finanssineuvojien kanssa ja sijoittaa tuloja kiinteistöihin, valtionobligaatioihin ja tunnettujen yritysten osakkeisiin.
Neymarin fanikuntaa kutsutaan nimellä ”Neymarzetes”. Hän oli syyskuussa 2024 Instagramin kolmanneksi seuratuin jalkapalloilija Ronaldon ja Messin jälkeen yli 220 miljoonalla seuraajallaan. X:ssä hän oli saman vuoden joulukuussa kolmanneksi suosituin urheilija Ronaldon ja kriketinpelaaja Virat Kohlin jälkeen yli 63 miljoonalla seuraajallaan. Hän esiintyi Pro Evolution Soccer -pelisarjan PES 2012 -videopelin amerikkalaisen painoksen kansikuvassa yhdessä Ronaldon kanssa. Lisäksi hän esiintyy pelattavana hahmona Messin ja Paul Pogban kanssa vuonna 2022 julkaistussa Call of Duty: Modern Warfare II -videopelissä. Hän aloitti yhteistyön Facebook Gamingin kanssa joulukuussa 2021.
Neymarista tuli vuonna 2013 ensimmäinen Time-lehden etusivulla ollut brasilialainen otsikon ”Seuraava Pelé” alla. Hänestä on tehty vahaveistos Madame Tussauds -vahakabinettiin Lontooseen.
Pelaajakuva > Barcelona-kohu

Neymarin siirrosta Barcelonaan kehittyi laajamittainen oikeuskohu. Siirtosumma Santosista Barcelonaan oli lehtitietojen mukaan 57 miljoonaa euroa, mutta tammikuussa 2014 selvisi, että Barcelona maksoi Neymarista lähes 90 miljoonaa euroa. Lopulta tapausta tutkinut syyttäjä ilmoitti syyskuussa siirtosumman olleen vieläkin korkeampi, vajaa 95 miljoonaa euroa. Barcelonan sen aikainen presidentti Sandro Rosell sai syytteen veropetoksesta ja irtisanoutui. Syyttäjän mukaan 57 miljoonan euron siirtosummasta 40 miljoonaa maksettiin Neymarin isän omistamalle yritykselle. Loput siirtosummasta maksettiin edelliselle seuralle Santosille, josta 40 prosenttia eli noin 6,8 miljoonaa euroa maksettiin sijotusyhtiö DIS:lle, sillä se omisti 40 prosenttia Neymarin oikeuksista. Sijoitusyhtiön mukaan siirtosumman todellista määrää ei kerrottu heille, ja se epäili joukkueiden ja Neymarin tehneen yhteistyötä todellisten siirtokustannusten peittämiseksi. Lokakuussa 2022 uutisoitiin, että DIS vaatii Neymarille viiden vuoden vankeustuomiota. Neymar ja kaikki muut syytetyt vapautettiin korruptio- ja petossyytteistä myöhemmin samana vuonna.
Ura jalkapallon ulkopuolella > Media ja musiikki

Neymar esiintyi vuonna 2017 julkaistussa toimintaelokuvassa XxX 3: Xander Cagen paluu. Hänellä oli pieni rooli Netflixin Rahapaja-sarjan kolmannella tuotantokaudella. Hän kertoo omaelämäkertatyylisesti itsestään vuonna 2024 ilmestyneessä dokumenttielokuvassa Neymar: Täydellinen kaaos. Neymar on suuri musiikin ystävä ja esiintyi eräässä brasilialaisen poplaulaja Michel Telón konsertissa tanssien ”Ai Se Eu Te Pego” -kappaleen aikana. Hän on julkaissut myös omaa musiikkia, mukaan lukien syyskuussa 2016 ilmestyneen ensimmäisen singlensä ”Yo Necesito” (’minä tarvitsen’).
Ura jalkapallon ulkopuolella > Hyväntekeväisyys

Neymar omistaa yksityisen Neymar Jr. -instituutin, joka on sosiaalipalveluihin keskittynyt voittoa tavoittelematon yhdistys. Sen tarkoitus on auttaa Praia Granden kaupungin Jardin Glórian alueen paikallisia köyhiä perheitä koulutuksen ja harrastusten saroilla. Neymar lahjoittaa kymmenen prosenttia ansiotuloistaan kirkolleen ja järjestää hyväntekeväisyysotteluita jalkapalloilija Nenên kanssa. Hän lahjoitti huhtikuussa 2020 miljoona Yhdysvaltain dollaria koronavirukseen sairastuneille. Osan siitä hän lahjoitti Yhdistyneiden kansakuntien lastenrahasto Unicefille ja toisen osan ystävänsä Luciano Huckin hallinnoimalle yhteisvastuurahastolle. Hän osallistui vuonna 2022 Wings for Life World Run -hyväntekeväisyysjuoksuun.
Yksityiselämä

Neymar sai ensimmäisen lapsensa vuonna 2011 silloisen tyttöystävänsä Carolina Dantasin kanssa. Neymar seurusteli puolentoista vuoden ajan Bruna Biancardin kanssa ja parille syntyi lapsi lokakuussa 2023. Neymar sai heinäkuussa 2024 kolmannen lapsensa malli Amanda Kimberlyn kanssa.
Neymar pitää pokerin pelaamisesta. Lisäksi hän on intohimoinen elektronisen urheilun harrastaja, ja hän on suoratoistanut muun muassa Counter-Strike-sarjan pelien pelaamista Twitch-palvelussa.
Neymar omistaa Brasilian Mangaratibassa sijaitsevan kartanon. Alueella on muun muassa helikopterikenttä, kylpylä ja kuntosali. Hänen katsottiin syyllistyneen useisiin ympäristörikkomuksiin kartanon alueella vuonna 2023.
Neymar on kristitty. Hän on nimennyt jalkapalloilija Kakán uskonnolliseksi esikuvakseen. Neymar äänesti presidentti Jair Bolsonaroa Brasilian yleisvaaleissa 2022.
Tilastot > Seurajoukkue

Päivitetty 3. maaliskuuta 2025
| Joukkue | Kausi | Sarja> Taso | Sarja> Ottelut | Sarja> Maalit | Osavaltioliiga> Ottelut | Osavaltioliiga> Maalit | Kansallinen cup> Ottelut | Kansallinen cup> Maalit | Liigacup> Ottelut | Liigacup> Maalit | Maanosa> Ottelut | Maanosa> Maalit | Muut> Ottelut | Muut> Maalit | Yhteensä> Ottelut | Yhteensä> Maalit |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Santos | 2009 | Série A | 33 | 10 | 12 | 3 | 3 | 1 | — | — | — | — | — | — | 48 | 14 |
| Santos | 2010 | Série A | 31 | 17 | 19 | 14 | 8 | 11 | — | — | 2 | 0 | — | — | 60 | 42 |
| Santos | 2011 | Série A | 21 | 13 | 11 | 4 | — | — | — | — | 13 | 6 | 2 | 1 | 47 | 24 |
| Santos | 2012 | Série A | 17 | 14 | 16 | 20 | — | — | — | — | 12 | 8 | 2 | 1 | 47 | 43 |
| Santos | 2013 | Série A | 1 | 0 | 18 | 12 | 4 | 1 | — | — | — | — | — | — | 23 | 13 |
| Santos | Yhteensä | Yhteensä | 102 | 54 | 75 | 53 | 15 | 13 | — | — | 27 | 14 | 4 | 2 | 225 | 136 |
| Barcelona | 2013–2014 | Primera División | 26 | 9 | — | — | 3 | 1 | — | — | 10 | 4 | 2 | 1 | 41 | 15 |
| Barcelona | 2014–2015 | Primera División | 33 | 22 | — | — | 6 | 7 | — | — | 12 | 10 | — | — | 51 | 39 |
| Barcelona | 2015–2016 | Primera División | 34 | 24 | — | — | 5 | 4 | — | — | 9 | 3 | 1 | 0 | 49 | 31 |
| Barcelona | 2016–2017 | Primera División | 30 | 13 | — | — | 6 | 3 | — | — | 9 | 4 | 0 | 0 | 45 | 20 |
| Barcelona | Yhteensä | Yhteensä | 123 | 68 | — | — | 20 | 15 | — | — | 40 | 21 | 3 | 1 | 186 | 105 |
| Paris Saint-Germain | 2017–2018 | Ligue 1 | 20 | 19 | — | — | 1 | 2 | 2 | 1 | 7 | 6 | — | — | 30 | 28 |
| Paris Saint-Germain | 2018–2019 | Ligue 1 | 17 | 15 | — | — | 3 | 2 | 1 | 1 | 6 | 5 | 1 | 0 | 28 | 23 |
| Paris Saint-Germain | 2019–2020 | Ligue 1 | 15 | 13 | — | — | 2 | 2 | 3 | 1 | 7 | 3 | — | — | 27 | 19 |
| Paris Saint-Germain | 2020–2021 | Ligue 1 | 18 | 9 | — | — | 3 | 1 | — | — | 9 | 6 | 1 | 1 | 31 | 17 |
| Paris Saint-Germain | 2021–2022 | Ligue 1 | 22 | 13 | — | — | 0 | 0 | — | — | 6 | 0 | 0 | 0 | 28 | 13 |
| Paris Saint-Germain | 2022–2023 | Ligue 1 | 20 | 13 | — | — | 2 | 1 | — | — | 6 | 2 | 1 | 2 | 29 | 18 |
| Paris Saint-Germain | Yhteensä | Yhteensä | 112 | 82 | — | — | 11 | 8 | 6 | 3 | 41 | 22 | 3 | 3 | 173 | 118 |
| Al-Hilal | 2023–2024 | Saudi-Arabian Valioliiga | 3 | 0 | — | — | 0 | 0 | — | — | 2 | 1 | 0 | 0 | 5 | 1 |
| Al-Hilal | 2024–2025 | Saudi-Arabian Valioliiga | 0 | 0 | — | — | 0 | 0 | — | — | 2 | 0 | 0 | 0 | 2 | 0 |
| Al-Hilal | Yhteensä | Yhteensä | 3 | 0 | — | — | 0 | 0 | — | — | 4 | 1 | 0 | 0 | 7 | 1 |
| Santos | 2025 | Série A | 0 | 0 | 7 | 3 | 0 | 0 | 0 | 0 | 0 | 0 | 0 | 0 | 7 | 3 |
| Ura yhteensä | Ura yhteensä | Ura yhteensä | 340 | 204 | 83 | 57 | 46 | 36 | 6 | 3 | 111 | 58 | 10 | 6 | 598 | 363 |
Tilastot > Maajoukkue

Päivitetty: 17. joulukuuta 2024
| Vuosi | Ottelut | Maalit |
| --- | --- | --- |
| 2010 | 2 | 1 |
| 2011 | 13 | 7 |
| 2012 | 12 | 9 |
| 2013 | 19 | 10 |
| 2014 | 14 | 15 |
| 2015 | 9 | 4 |
| 2016 | 6 | 4 |
| 2017 | 8 | 3 |
| 2018 | 13 | 7 |
| 2019 | 5 | 1 |
| 2020 | 2 | 3 |
| 2021 | 13 | 6 |
| 2022 | 8 | 7 |
| 2023 | 4 | 2 |
| Yhteensä | 128 | 79 |
Saavutukset > Seurajoukkue

Santos
Campeonato Paulista (3): 2010, 2011, 2012
Copa do Brasil (1): 2010
Copa Libertadores (1): 2011
Recopa Sudamericana (1): 2012
Lähde:
Barcelona
Espanjan pääsarjamestaruus (2): 2014–2015, 2015–2016
Copa del Rey (3): 2014–2015, 2015–2016, 2016–2017
Espanjan supercup (1): 2013
Mestarien liiga (1): 2014–2015
UEFA Super Cup (1): 2015
Seurajoukkueiden MM-kilpailut (1): 2015
Lähde:
Paris Saint-Germain
Ranskan pääsarjamestaruus (5): 2017–2018, 2018–2019, 2019–2020, 2021–2022, 2022–2023
Ranskan cup (3): 2017–2018, 2019–2020, 2020–2021
Ranskan liigacup (2): 2017–2018, 2019–2020
Ranskan Supercup (4): 2018–2019, 2019–2020, 2020–2021, 2022–2023
Lähde:
Al-Hilal
Saudi-Arabian pääsarjamestaruus (1): 2023–2024
Saavutukset > Maajoukkue

Brasilian U20
Jalkapallon alle 20-vuotiaiden Etelä-Amerikan-mestaruuskilpailut (1): 2011
Brasilia
Kesäolympialaiset (1): 2016
Maanosaliittojen cup (1): 2013
Saavutukset > Henkilökohtaiset

Puskás-palkinto (1): 2011
Maanosaliittojen cupin Kultainen pallo (1): 2013
Vuoden eteläamerikkalainen jalkapalloilija (2): 2011, 2012
MM-kilpailujen pronssinen kenkä (1): 2014
Samba Gold (6): 2014, 2015, 2017, 2020, 2021, 2022
World Soccer -lehden vuoden nuori pelaaja (1): 2011
Bola de Ouro (1): 2011
FIFA FIFPro World 11 (2): 2015, 2017
Uefan vuoden joukkue (2): 2015, 2020
Copa Américan paras joukkue (1): 2021
Copa do Brasilin paras maalintekijä (1): 2010
Etelä-Amerikan alle 20-vuotiaiden mestaruuskilpailujen paras maalintekijä (1): 2011
Campeonato Paulistan paras maalintekijä (1): 2012
Campeonato Paulistan paras nuori pelaaja (1): 2009
Copa Libertadoresin paras maalintekijä (1): 2012 (jaetulla Matías Alustizan kanssa)
Copa del Reyn paras maalintekijä (1): 2014–2015 (jaetulla Iago Aspasin kanssa)
Mestarien liigan paras maalintekijä (1): 2014–2015 (jaetulla Cristiano Ronaldon ja Lionel Messin kanssa)
Huomautuksia

↑  Sisältää Campeonato Paulistan.
↑  Sisältää Copa do Brasilin, Copa del Reyn ja Ranskan cupin.
↑  Sisältää Ranskan liigacupin.
↑  Sisältää Copa Sudamericanan, Copa Libertadoresin, Mestarien liigan ja AFC Champions Leaguen.
↑  Sisältää Seurajoukkueiden MM-kilpailut, Recopa Sudamericanan, Espanjan supercupin ja Trophée des Championsin.
Kirjallisuutta

Caioli, Luca: Neymar.  Icon Books, 2020.  ISBN 9781785785832  (englanniksi)
Isoamyylinitriitti

| Isoamyylinitriitti |
| --- | --- |

Tunnisteet
IUPAC-nimi:  3-metyylibutyylinitriitti
CAS-numero:  110-46-3
PubChem CID:  8053
SMILES:  CC(C)CCON=O
Ominaisuudet
Molekyylikaava:  C5H11NO2
Moolimassa:  117,15 g/mol
Kiehumispiste:  97–99 °C
Tiheys:  0,875 g/cm3
Isoamyylinitriitti (C5H11NO2) kuuluu nitriittien aineryhmään. Se on normaaliolosuhteissa olomuodoltaan keltainen veteen liukenematon neste. Isoamyylinitriitin rakennekaava on (CH3)2CHCH2CH2ONO, moolimassa 117,15 g/mol, kiehumispiste 97–99 °C, tiheys 0,875 g/cm3, leimahduspiste 3 °C, itsesyttymislämpötila 209 °C ja CAS-numero 110-46-3.
Isoamyylinitriitistä käytetään myös nimityksiä amyylinitriitti, 3-metyylibutanolinitriitti tai isopentyylialkoholinitriitti.
Aiheesta muualla

Isoamyylinitriitin kansainvälinen kemikaalikortti
PubChem: Isoamyl nitrite (englanniksi)
DrugBank: Amyl Nitrite (englanniksi)
KEGG: Amyl nitrite (englanniksi)
ChemBlink: Isoamyl nitrite (englanniksi)
Dopamiini

| Dopamiini |
| --- | --- |

Tunnisteet
IUPAC-nimi:  4-(2-aminoetyyli)bentseeni-1,2-dioli
CAS-numero:  51-61-6
PubChem CID:  681
SMILES:  C1=CC(=C(C=C1CCN)O)O
Ominaisuudet
Molekyylikaava:  C8H11NO2
Moolimassa:  153,178 g/mol
Sulamispiste:  128 °C
Dopamiini on eräs keskushermoston välittäjäaineena toimiva hormoni, joka vaikuttaa pääasiassa dopamiinireseptoreihin. Dopamiinia tuotetaan aivojen hypotalamuksen tyvitumakkeissa. Dopamiinin eritys hidastuu iän myötä.
Dopamiinin vaikutuksesta

Dopamiinin merkitys hermoston toiminnassa on monitahoinen ja osittain epäselvä. Dopamiini tahdistaa muun muassa ihmisen sisäistä kelloa. Dopamiini säätelee myös liikkeitä ja sen puute aiheuttaa muun muassa dystonioita eli lihasten kouristelua, nykimistä ja muita pakkoliikkeitä. Ihmisen herkkyys voimakkaille kipuärsykkeille on kääntäen verrannollinen aivojen dopamiinipitoisuudelle.
Dopamiini aiheuttaa mielihyvän kokemuksia ja osallistuu tunteiden säätelyyn. Muun muassa heroiini, kokaiini ja amfetamiini aiheuttavat mielialan kohoamista dopamiinin välityksellä. Tämä johtaa huumeidenkäyttäjien kohonneeseen psykoosialttiuteen. Dopamiini vaikuttaa elimistöön piristävästi ja energiaa lisäävästi nostaen sydämen sykettä ja verenpainetta. Dopamiini tehostaa myös oppimista.
Dopamiini kuuluu katekoliamiinien ryhmään ja toimii adrenaliinin sekä noradrenaliinin esiasteena. Dopamiini ehkäisee aivolisäkkeen etulohkossa toisen hormonin – prolaktiinin – eritystä verenkiertoon.
Dopamiinista eri sairauksissa

Välittäjäaineena dopamiinilla on merkitystä eri sairauksissa. Esimerkiksi skitsofreniaa hoidetaan dopamiiniteoriaan perustuvasti neurolepteillä, jotka vähentävät aivojen dopamiinipitoisuuttalähde? salpaamalla aivojen dopamiinireseptoreita. Tarkoituksena on ennaltaehkäistä psykoosien puhkeaminen. Nykyaikaiset epätyypilliset neuroleptit vähentävät myös serotoniinin vaikutusta aivoissa. Neuroleptejä (Risperdal) käytetään myös dementikkojen käytöshäiriöihin. Neuroleptit voivat tosin lisätä dementiaoireita.
Tarkkaavuushäiriöissä (ADHD, ADD) otsalohkojen dopamiiniratojen toiminta voi olla puutteellista. (ADHD:n syynä voi olla myös aivojen muiden välittäjäaineiden puutteellinen toiminta) Tähän perustuu muun muassa metyylifenidaatin (muun muassa Concerta) käyttö tarkkaavuushäiriöiden hoidossa. Metyylifenidaatti on amfetamiinin tavoin stimulantti. Molemmilla lääkkeillä on joitain samoja vaikutuksia. Otsalohkoista on hermoratoja myös tyvitumakkeisiin. Otsalohkojen toiminnan häiriöihin liittyy usein motorisia oireita, kuten kömpelyys tarkkaavuushäiriössä. Dopamiinilla on paradoksinen vaikutus elimistössä; toisaalta se on stressihormoni, mutta toisaalta sillä on rauhoittava vaikutus, kuten muun muassa hyperaktiivisista lapsista tiedetään. Rauhoittava vaikutus perustunee siihen, että tarkkaavuuden parantuessa ympäristön virikkeet eivät aiheuta enää yhtä voimakasta stressiä.
Parkinsonin taudissa keskushermostossa on liian vähän dopamiinivaikutusta. Dopaminergiset neuronit Substantia Nigrassa eli tyvitumakkeissa ovat tuhoutuneet suurelta osin. Dopamiinin annostelu potilaalle olisi sinänsä vaikeaa, koska aine ei läpäise veriaivoestettä. Mahdollista on kuitenkin antaa levodopaa, joka on dopamiinin esiaste. Levodopalla on kuitenkin runsaasti sivuvaikutuksia, muun muassa pahoinvointia. Suurilla annoksilla se voi aiheuttaa aistiharhoja. Levodopan vaikutus heikkenee vuosien varrella ja se voi jopa jouduttaa solutuhoa tyvitumakkeissa, jossa se lisää oksidatiivista kuormaa. Dopamiinin hajoamista voidaan estää selegiliini-lääkkeellä, joka on monoamiinioksidaasi B:n (MAO-B) estäjä. Dopamiiniagonisteja voidaan myös käyttää. Niiden vaikutus perustuu siihen, että ne läpäisevät veriaivoesteen, mutta neuronit tulkitsevat ne kuitenkin dopamiiniksi.
Dopamiinin määrään vaikuttavia lääkkeitä käytetään myös masennukseen ja tupakasta vieroittautumiseen. Bupropioni on ainoita masennuslääkkeitä, jotka lisäävät nimenomaan dopamiinintuotantoa, vaikkakin esimerkiksi toinen masennuslääke venlafaksiini lisää myös jossain määrin dopamiinintuotantoa.
Aiheesta muualla

Wikimedia Commonsissa on kuvia tai muita tiedostoja aiheesta .
PubChem: Dopamine (englanniksi)
DrugBank: Dopamine (englanniksi)
Human Metabolome Database: Dopamine (englanniksi)
KEGG: Dopamine (englanniksi)
The Comparative Toxicogenomics Database (CTD): Dopamine (englanniksi)
Fenetyyliamiinit eli fenyylietyyliamiinit
| --- | --- |
Amfetamiinit: 3C-E | 4-FMP | 4-MTA | Alfametyylidopamiini  | Amfetamiini  | Bentsfetamiini  | Bromo-DragonFLY | Deksamfetamiini | Dimetoksiamfetamiini | DOB | DOC | DOI | DOM | Efedriini | Fenfluramiini | Katiini | Levoamfetamiini | Levometamfetamiini | Lisdeksamfetamiini | MBDB | MDA | MDE | MDMA | Metamfetamiini | PMA | Pseudoefedriini | Tranyylisypromiini
Katekoliamiinit: Adrenaliini |  Dopamiini | Metyylidopa | Noradrenaliini
Katinonit: 4-bromimetkatinoni | Bupropioni | Katinoni | Mefedroni | Metkatinoni | Dimetyylikatinoni
Muut: 2C-B |  2C-B-FLY | 2CBFly-NBOMe | 2C-C | 2C-D | 2C-E | 2C-F | 2C-I | 2C-N | 2C-SE | 2C-T | 2C-T-2 | 2C-T-4 | 2C-T-7 | 2C-T-8 | 2C-T-21 | 2C-TFM | 25C-NBOMe | 25I-NB34MD | 25I-NBF | 25I-NBMD | 25I-NBOMe | 25P-NBOMe | 25TFM-NBOMe | Allyylieskaliini | Eskaliini | Fenformiini | Fentermiini |  HOT-7 | Meskaliini |  Metyylifenidaatti | Synefriini | Trifluorimeskaliini | Tyramiini
Bifenyyli

| Bifenyyli |
| --- | --- |

Tunnisteet
Muut nimet:  difenyyli  fenyylibentseeni  dibentseeni
CAS-numero:  92-52-4
PubChem CID:  7095
SMILES:  C1(=CC=CC=C1)C2=CC=CC=C2
Ominaisuudet
Molekyylikaava:  C12H10
Moolimassa:  154.21 g/mol
Ulkomuoto:  kiteinä   tai hiutaleina
Sulamispiste:  68,9 °C (342,1 K)
Kiehumispiste:  256 °C (529 K)
Tiheys:  1,04 g/cm3
Liukoisuus veteen:  0,00735 g/l (25 °C)
   
Bifenyyli on kiinteä aromaattinen yhdiste, jota kutsutaan myös nimillä difenyyli, fenyylibentseeni tai dibentseeni. Se sisältää kaksi toisiinsa liittynyttä aromaattista rengasta. Bifenyylin kemiallinen bruttokaava on C12H10 ja rakennekaava C6H5C6H5. Se esiintyy valkoisina tai kellertävinä kiteinä tai hiutaleina, joilla on tunnusomainen haju. Bifenyylin moolimassa on 154,2 g/mol eikä se liukene veteen. Sen sulamispiste on 70 °C, kiehumispiste 256 °C, tiheys 1,04 g/cm3, leimahduspiste 113 °C c.c., itsesyttymislämpötila 540 °C ja CAS-numero 92-52-4.
Bifenyyliä saadaan tislaamalla raakaöljystä ja maakaasusta. Sitä sai käyttää elintarvikeissa 27.11.2006 saakka ainoastaan sitrushedelmien pintakäsittelyssä. Aine estää homeen ja sienien kasvamista. Bifenyylin E-koodi on E 230. Aine on myrkyllistä.
Bifenyyliä käytetään lähtöaineena tuotettaessa polykloorattujen bifenyylien aineryhmään (C12H10-xClx) kuuluvia aineita, joista käytetään yleisesti lyhennettä PCB.
Ympäristö- ja terveysvaikutukset

Bi- ja difenyyli voi kulkeutua elimistöön joko hengitysteitse tai nielemällä. Sen vaikutuksia ovat mm. punoitus ja kipu silmissä sekä ärsytys hengitysteissä. Se voi pitkäaikaisen altistumisen seurauksena vaikuttaa maksaan ja hermostoon johtaen niiden toimintavajeeseen ja henkilön kuolemaan. Suomessa bifenyylialtistuksesta johtuvia kuolemantapauksia oli 1970-luvulla erityisesti Nokian Paperitehtaalla. Aineella käsiteltiin hedelmien suojapapereita.
Aine on erittäin vaarallinen ympäristölle, koska se on ympäristössä pysyvä ja rikastuu ravintoketjussa. Bifenyyli ei ole kuitenkaan EU-ohjeensa mukaan myrkky, vaan ärsyttävä ja ympäristölle vaarallinen aine: LD50-arvo suun kautta rotalla 2 400 mg/kg.
NIOSH Immediately Dangerous To Life or Health Concentration (IDLH): 100 mg/m3
Aiheesta muualla

Bifenyylin kansainvälinen kemikaalikortti
OSHA Diphenyl (Arkistoitu – Internet Archive)
KEGG: Biphenyl (englanniksi)
ChemBlink: Biphenyl (englanniksi)
Palmitiinihappo

| Palmitiinihappo |
| --- | --- |

Tunnisteet
IUPAC-nimi:  1-pentadekaanikarboksyylihappo
CAS-numero:  57-10-3
PubChem CID:  985 ja 135369651
SMILES:  C(CCCCCCCCCC)CCCCC(O)=O
Ominaisuudet
Molekyylikaava:  C16H32O2
Moolimassa:  256,5 g/mol
Ulkomuoto:  värittömiä/valkoisia kiteitä
Sulamispiste:  63 °C (336 K)
Kiehumispiste:  351–352 °C (624–625 K)
Tiheys:  0,85 g/cm3
Liukoisuus veteen:  ei liukene veteen
Palmitiinihappo on tyydyttynyt pitkäketjuinen rasvahappo, joka on huoneenlämmössä (20 °C) olomuodoltaan kiinteää, värittömiä tai valkoisia kiteitä. Palmitiinihapon kemiallinen kaava on C16H32O2 ja rakennekaava CH3(CH2)14COOH. Palmitiinihaposta käytetään myös nimityksiä heksadekaanihappo ja 1-pentadekaanikarboksyylihappo.
Palmitiinihapon moolimassa on 256,5 g/mol, sulamispiste 63 °C, kiehumispiste 351–352 °C, tiheys 0,85 g/cm3 ja CAS-numero 57-10-3. Palmitiinihappo ei liukene veteen.
Palmitiinihappo on ravinnon yleisin tyydyttynyt rasvahappo. Sitä tarvitaan semiokemikaalina eliöiden viestinnässä ja se on myös kukkien tuoksun rakenneosa.
| Rasva/öljy | Tyyppi | Osuus (%) |
| --- | --- | --- |
| ihra | eläinrasva | 25 |
| voi | eläinrasva | 25 |
| ihmisen rasva | eläinrasva | 25 |
| valasrasva | eläinrasva | 12 |
| maissiöljy | kasviöljy | 10 |
| kookosöljy | kasviöljy | 8 |
| maapähkinäöljy | kasviöljy | 7 |
| oliiviöljy | kasviöljy | 5 |
Palmitiinihapon ionimuotoja, estereitä ja suoloja nimitetään palmitaateiksi.